คือตอนเช้าผมตื่นขึ้นมานั่งยองๆเล่นมือถืออยู่ดีๆก็มีเมือกใสเหมือนนํ้ามูกหนียวๆใสๆมันไหลออกมาจากรูทวารมีกลิ่นคาวนิดหน่อย อยากทราบว่าสาเหตุเกิดจากอะไรเป็นเพราะอะไรครับดูในเน็อตเห็นบอกว่าเป็นอาการมะเร็งลำไส้ คือผมอายุ 24ปีครับกลัวมากครับไม่เคยเป็นเเบบนี้มาก่อนครับ #ขอบมากครับผม
สวัสดีค่ะ เมือกใสๆ ที่ออกมารูทวาร หากมีปริมาณไม่มากเกินไป ก็ถือว่าปกติดี ซึ่งเกิดจากเยื่อบุผิวของลำไส้ใหญ่มีการผลิตเมือก (mucus) หรือมูกใสๆ มาคลุมเยื่อบุผิว เพื่อช่วยในการเคลื่อนที่ของกากอาหารที่จะกลายเป็นอุจจาระ ดังนั้นในทวารหนักย่อมมีเมือกอยู่ และเมื่อมีการเบ่งถ่ายหรือนั่งยอง ก็จะทำให้เมือกดังกล่าวออกมาได้ หรืออาจปนอยู่ในอุจจาระได้ค่ะ ส่วนกลิ่นคาว อาจเกิดจากกลิ่นของอุจจาระค่ะสำหรับอาการของมะเร็งลำไส้ใหญ่นั้น อาจทำให้มีถ่ายออกมาเป็นมูกได้ แต่ก็มักจะมีปริมาณมาก รวมถึงมักมีเลือดปน นอกจากนี้ ก็จะต้องมีอาการอื่นๆ ร่วมด้วย เช่น ปวดท้อง ถ่ายเป็นเลือด มีอาการถ่ายไม่สุด ท้องผูกสลับท้องเสีย มีน้ำหนักลด เบื่ออาหาร เป็นต้น ดังนั้น หากยังไม่มีอาการเหล่านี้ ก็ไม่น่าเป็นมะเร็งลำไส้ใหญ่ค่ะ แต่หากยังคงมีมูกออกมาทุกวันในปริมาณมาก แนะนำควรไปพบแพทย์เพื่อตรวจค่ะ โดยอาจเกิดจากการมีเนื้องอกก็ได้ค่ะ